Yang Hormat Datuk **Irwan Shah Abdullah** (lahir **Dhammi Jagjit a/l Sukhdev**; 14 Februari 1948) atau lebih dikenali dengan nama pentas beliau **DJ Dave** merupakan salah seorang penyanyi Malaysia yang terkenal.

Biografi
--------

Datuk D J Dave pernah bertugas di Pejabat Pos Malaysia, dan mendapat gelaran Datuk sempena kelahiran T.Y.T. Yang di-Pertua Negeri Sabah, Tun Ahmadshah Abdullah yang ke-59, tahun 2005.

Kerjaya Dave mula menjulang dalam arena seni suara menerusi lagu irama Hindustan seperti Maafkanlah, Ku Tak ingin Menangis Lagi dan Harum Bunga Kembang apabila dia mula menjadi artis rakaman Life Rekod pada tahun 1972.

Pada tahun 1973, Irwan Shah telah menyertai EMI untuk merakam album Ingin Bersua, sebelum membuka syarikat sendiri Dave Enterprise untuk mengeluarkan rakaman terbaru lagu-lagu irama Hindustan tidak lama lagi.

Dia menjawat jawatan pengetua program realiti *Audition* dan juga Timbalan Pengerusi Eksekutif Articulate. Dia juga merupakan artis pertama Malaysia yang melancarkan album Hindi berjudul Mar Gaye Oye di India, Disember 2005.

Beliau pernah berduet dengan penyanyi wanita antaranya Sarena Hashim, Datuk Sharifah Aini dan Uji Rashid. Terbaru beliau berduet dengan Dayang Nurfaizah dalam lagu Segalanya yang pernah dinyanyikan bersama Liza Aziz pada konsert Journey Through Song. Konsert mega terakhir D.J Dave itu diadakan bersempena meraikan 40 tahun pembabitannya dalam arena nyanyian. Ia bakal berlangsung pada 1 hingga 3 Jun 2012 di Panggung Sari, Istana Budaya. Konsert ini turut dijayakan oleh Uji Rashid dan Marsha, selain komposer S. Atan sebagai pengarah muzik. Konsert anjuran Shahdave Entertainment itu mendapat sokongan penaja seperti Celcom, Sogo, Hotel Concorde, AirAsia dan Hard Rock Cafe.

DJ Dave bersama 51 peserta selain sukarelawan, pakar perubatan dan petugas media telah mengikuti misi melawat pelarian masyarakat Rohingya, selaku Presiden Yayasan Artis 1Malaysia pada tahun 2012.

Diskografi
----------

### Album

1. Koleksi D J Dave (Kompilasi)
2. Memori Hit II: Untuk PeminatKu - DJ Dave
3. Album Timeless
4. DJ Dave 1975-1988 vol 1 & 2
5. Kenangan Manis vol. 2
6. Kenangan Manis vol. 1
7. DJ Dave Live - Tomorrowland 2013

### Lagu

1. Ingin Bersua
2. Maafkanlah
3. Rintihan Rasa
4. Di Desa Kasihku Tertumpah
5. Teman Setia
6. Mengapa Aku
7. Masa Merubah Segalanya.
8. Hanya Mimpi
9. Nora
10. Cinta Abadi
11. Cantik Molek Hai Buah Hatiku
12. Engkau Bayangan Hidupku
13. Mari Berdansa
14. Anak Siapa di Jalanan
15. Teman Setia
16. This Is What It Feels Like (DJ Dave Remix)

### Lagu Raya

1. Menjelang Hari Raya (Original Mix)
2. Suara Takbir
3. Senandung Hari Raya - Bersama Gaya Zakry dan Rosemaria

Filemografi
-----------

### Filem

| Tahun | Tajuk | Watak | Catatan |
| --- | --- | --- | --- |
| 1977 | *Menanti Hari Esok* | Dirinya sendiri |  |
|

### Televisyen

| Tahun | Tajuk | Peranan | Saluran TV | Catatan |
| --- | --- | --- | --- | --- |
| 2022 | *Bersama DJ Dave* | Pengacara | TV1 |  |
|

Pautan luar
-----------

* Diarkibkan 2007-02-16 di Wayback Machine
* 
* 


1. ↑  DJ Dave, Malik Ridzuan gembira sertai Misi Bantuan Keamanan Myanmar, "...Dave yang kini menggunakan nama Irwan Shah ...", © Utusan Melayu (M) Bhd.
2. ↑  Tradisi hidup D. J Dave.
3. ↑  Dave rancang rakam lagu raya. © Utusan Melayu (M) Bhd
4. ↑  DJ Dave, Malik Ridzuan gembira sertai Misi Bantuan Keamanan Myanmar.